Държавен вестник, бр. 57, 2008 г., стр. 25

Б Р О Й  57
Д Ъ Р Ж А В Е Н   В Е С Т Н И К
С Т Р .  25
дежда”, ж.к. Надежда 2, бл. 236, вх. А, ет. 6, ап. 16,
да извърши за своя сметка търсене и проучване на
скалнооблицовъчни материали—подземни богатс-
тва по чл. 2, т. 6 от Закона за подземните богатства,
в площ “Морава” при следните условия:
1. Обект на разрешението е площта “Морава” в
землището на община Луковит, област Ловеч, с раз-
мер 0,294 кв. км, съгласно схема на площта и списък
на координатите на граничните точки с № 1 до № 13
вкл., в координатна система “1970 г.”—приложение
№ 1, неразделна част от договора за търсене и про-
учване.
2. Срокът на разрешението е 2 години от влиза-
нето в сила на договора за търсене и проучване.
3. Видовете, обемите на геологопроучвателните
работи и добивът за технологични изпитания се
определят в работна програма—неразделна част от
договора за търсене и проучване.
4. Условията за осъществяване на дейностите по
търсене и проучване, както правата и задълженията
на титуляря се определят в договора за търсене и
проучване.
Министър: А. Гагаузов
28778
КОМИСИЯ ЗА ЗАЩИТА
НА ПОТРЕБИТЕЛИТЕ
ЗАПОВЕД № 333
от 7 май 2008 г.
На основание чл. 8, ал. 1 и ал. 2, т. 9 от Устрой-
ствения правилник на Комисия за защита на пот-
ребителите и на нейната администрация, решение
на Комисията за защита на потребителите, прието
с протокол № 16 от заседание, проведено на
15.IV.2008 г., чл. 92, ал. 1, 2 и 5 във връзка с чл. 87 и
чл. 88, ал. 1, т. 2 от Закона за защита на потребите-
лите, Наредбата за условията и реда за изтегляне от
пазара, изземване от потребителите и унищожаване
на опасни стоки и за реда за обезщетяване на потре-
бителите в случаите на изземване на опасни стоки
във връзка с чл. 99 от Закона за защита на потреби-
телите, чл. 73 от Административнопроцесуалния
кодекс, Директива 2001/95/ЕС, нотификация
INFO 0189/07, получена по система RAPEX, съдър-
жаща информация, че предлаганата гума за триене
в три цвята “Stabilo”—Yippy—plas, баркод 9 556091
107339, произход Малайзия, е опасна за здравето и
безопасността на потребителите поради съдържа-
ние на 47 % ди(2-етилхексил)фталат, естество на
риска—химически, нареждам:
1. Забранявам производството, вноса, износа, въз-
мездното или безвъзмездното пускане на пазара на
гума за триене в три цвята “Stabilo”—Yippy—plas,
арт. № 1195, баркод 9 556091 107339, произход Ма-
лайзия, като стока, представляваща сериозен риск и
опасност за здравето на потребителите.
2. Производителите и дистрибуторите да органи-
зират незабавното и ефективно изтегляне от пазара
и изземването от потребителите на описаната в за-
поведта стока по реда, условията и в сроковете, ви-
зирани в Наредбата за условията и реда за изтегляне
от пазара, изземване от потребителите и унищожа-
ване на опасни стоки и за реда за обезщетяване на
потребителите в случаите на изземване на опасни
стоки и да отправят предупреждения към потреби-
телите за рисковете, които стоките съдържат.
3. На основание чл. 74 във връзка с чл. 60, ал. 1 от
Административнопроцесуалния кодекс допускам
предварително изпълнение на заповедта с цел да не
се допусне увреждане на здравето на потребителите.
4. Разходите по складиране, транспорт, изтегля-
не от пазара, изземването от потребителите и тяхно-
то обезщетяване са за сметка на вносителите и дис-
трибуторите.
Заповедта може да се обжалва пред министъра
на икономиката и енергетиката чрез Комисията за
защита на потребителите в 14-дневен срок от съоб-
щаването по реда на Административнопроцесуал-
ния кодекс или да се оспори пред съда и без да е
изчерпана възможността за оспорване по админис-
тративен ред.
Председател: Д. Лазаров
27786
АГЕНЦИЯ ЗА ПРИВАТИЗАЦИЯ
РЕШЕНИЕ № 3182-П
от 12 юни 2008 г.
На основание чл. 4, ал. 1 ЗПСК в съответствие с
протоколно решение № 12164 от 12.VI.2008 г. на из-
пълнителния съвет във връзка с Решение № 3172-П
от 26.II.2008 г. на Агенцията за приватизация (ДВ,
бр. 29 от 2008 г.) за определяне на метод за продаж-
ба на 100 % от капитала на “Нити”—ЕАД, Казан-
лък, Агенцията за приватизация реши:
1. Изменя Решение № 3172-П от 26.II.2008 г. ( ДВ,
бр. 29 от 2008 г.), както следва:
1.1. в т. 2.7 изразът “90-ия ден считано от датата
на обнародване на решението в “Държавен вестник”
се заменя с “28 юли 2008 г.”;
1.2. в т. 2.9 изразът “90-ия ден считано от датата
на обнародване на решението в “Държавен вестник”
се заменя с “28 юли 2008 г.”.
2. Изменя тръжната документация за продаж-
ба чрез публичен търг с явно наддаване на 690 392
броя поименни акции, представляващи 100 % от
капитала на “Нити”—ЕАД, гр. Казанлък, в съот-
ветствие с т. 1.
Изпълнителен директор: Т. Николов
29464
ОБЛАСТEН УПРАВИТЕЛ
НА ОБЛАСТ БУРГАС
ЗАПОВЕД № РД-09-52
от 5 юни 2008 г.
На основание § 4к, ал. 6 ЗСПЗЗ и чл. 28б, ал. 8
ППЗСПЗЗ във връзка с § 4к, ал. 8, т. 2 ЗСПЗЗ, чл. 28в
ППЗСПЗЗ и протокол на комисията по чл. 28б, ал. 2
ППЗСПЗЗ от 1.II.2008 г. одобрявам промяната на
плана на новообразуваните имоти в м. “Лозята” в
землището на с. Писменово, община Приморско,
одобрен със заповед № 202 от 16.VII.1999 г. на кмета
на община Приморско, състояща се в следното:
имоти № 020.447 и 020.448 се обединяват и се об-
разува нов имот № 020.478 с площ 1000 кв. м; от
имот № 020.448 се отделят 88 кв. м за полски път,
които се предават към имот № 020.464. В имотния
регистър имот № 020.478 се записва на наследни-
ци на Тодор Янчев Стамов съгласно решение № 19.1
от 28.08.2006 г. на ОС “Земеделие и гори”—гр. При-
морско.